ยา Isosorbide dinitrate คืออะไร
ชื่อการค้า Sorbitrate เป็นยาขยายหลอดเลือดหัวใจ ใช้เพื่อลดอาการเจ็บหน้าอกจากหลอดเลือดหัวใจตีบตันหรือหดตัว ผลข้างเคียง อาจเกิดอาการปวดศีรษะ ความดันเลือดต่ำ ซึ่งอาจเป็นผลดีกับภรรยาคุณ เพราะความดันเลือดสูงอยู่แล้ว ยานี้เป็นยาบรรเทาอาการ ดังนั้นจึงเพิ่มหรือลดยาได้ตามอาการ ยา Aspirin ชื่อการค้า As-pent-M เป็นยาต้านเกล็ดเลือด ไม่ให้เลือดแข็งตัวอุดตันหลอดเลือดใช้ป้องกันหลอดเลือดตีบตัน 

ผลข้างเคียง อาจเกิดการระคายเคืองกระเพาะอาหาร หรือทำให้เลือดออกในทางเดินอาหาร ดังนั้นถ้ามีถ่ายอุจจาระเป็นสีดำสนิท เหมือนเฉาก๊วย ให้รีบไปพบแพทย์ ยานี้ควรกินไปตลอด เพราะเป็นยาป้องกันโรคหลอดเลือดหัวใจตีบตันเป็นมากขึ้น ยา Metoprolol ชื่อการค้า Betaloc เป็นยาใช้รักษาความดันเลือดสูงและหลอดเลือดหัวใจตีบ 

ผลข้างเคียง อาจทำให้อ่อนเพลีย หรือลดความรู้สึกทางเพศได้ ยานี้ควรกินไปตลอดเพื่อคุมความดันเลือด และลดอาการเจ็บหน้าอก ยา Diltiazem ชื่อการค้า Cardil เป็นยาขยายหลอดเลือดแดง ใช้รักษาความดันเลือดสูง และโรคหลอดเลือดหัวใจตีบตัน ผลข้างเคียง อาจทำให้ปวดศีรษะ เวียนศีรษะ บวมเท้า 

ยานี้ควรกินไปตลอดเพื่อลดความดันเลือด ยา Lorazepam ชื่อการค้า Lorapam เป็นยาคลายเครียด คลายกังวล ช่วยให้นอนหลับ ผลข้างเคียง ถ้ากินเวลากลางวันจะง่วงนอน หรือตาลายได้ ยานี้ป็นยารักษาตามอาการ ไม่ควรกินตลอดไป เพราะจะติดยา คือนอนไม่หลับถ้าไม่ได้กินยา ยา Pravastatin ชื่อการค้า Mevalotin เป็นยาลดไขมันในเลือด เพื่อป้องกันหลอดเลือดหัวใจตีบตันมากขึ้น ผลข้างเคียง อาจเกิดอาการระคายเคืองกระเพาะ ปวด เมื่อยกล้ามเนื้อ หรือการทำงานของตับผิดปกติ ดังนั้นอาจจำเป็นต้องเจาะเลือดตรวจการทำงานของตับและกล้ามเนื้อ หลังจากได้ยา ถ้าคุมไขมันในเลือดได้โดยการคุมอาหารและออกกำลังกาย จะสามารถลดหรือหยุดยานี้ได้
เภสัชวิทยา Pharmacology